
ŠAKIŲ RAJONO SAVIVALDYBĖS TARYBA

SPRENDIMAS

DĖL ŽEMĖS SKLYPO, ESANČIO ŠAKIŲ RAJONE, KRIŪKŲ SENIŪNIJOJE, KLANGIŲ KAIME 16, PASKIRTIES PAKEITIMO DETALIOJO PLANO TVIRTINIMO
2013 m. sausio 31 d. Nr. T-28
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 3 dalies 8 punktu, Teritorijų planavimo įstatymo (Žin., 1995, Nr. 107-2391; 2004, Nr. 21-617) 4 straipsnio 2 dalies 5 punktu, 26 straipsnio 4 dalimi, rajono savivaldybės tarybos 2011 m. spalio 27 d. sprendimu Nr. T-226 patvirtinto rajono savivaldybės tarybos veiklos reglamento 83.8, 83.12 punktais ir Valstybinės teritorijų planavimo ir statybos inspekcijos prie Aplinkos ministerijos Marijampolės teritorijų planavimo ir statybos valstybinės priežiūros skyriaus 2013 m. sausio 14 d. Teritorijų planavimo dokumento patikrinimo aktu Nr. TP1- 119, nusprendžia,

patvirtinti Jono Matusevičiaus ir Loretos Matusevičienės  0,0501 ha žemės sklypo (kadastrinis Nr. 8455/0002:475), esančio Šakių rajone, Kriūkų seniūnijoje, Klangių kaime, pagrindinės žemės naudojimo paskirties pakeitimo į žemės ūkio paskirties žemę, nustatant kitų žemės ūkio paskirties žemės sklypų būdą bei teritorijos tvarkymo ir naudojimo režimą,  detalųjį planą (pridedama). 
Savivaldybės mero pavaduotoja,

pavaduojanti savivaldybės merą






Rima Rauktienė 

